IZVJEŠĆE NAKON ODRŽANE ŽUPANIJSKE SMOTRE LIDRANO 2024.

POVJERENSTVO ZA SAMOSTALNE NOVINARSKE RADOVE

Županijska smotra Lidrano 2024. održana je u OŠ Glina u Glini 1. ožujka 2024.

Škola se pokazala izuzetno susretljivom i profesionalnom u svim pripremnim radnjama koje povjerenstva moraju odraditi prije same smotre. Djelatnici na čelu s ravnateljem bili su na usluzi u svako doba.

Po dolasku u Glinu dočekali su nas ljubazni domaćini i poslužili doručak, a nakon održanih nastupa i ručak za učenike i mentore. Oba su obroka bila primjerena dobi i uzrastu sudionika kao i okrjepa u vidu čokoladnog mlijeka i kave.

Sastanak te održavanje okruglih stolova bio je unaprijed isplaniran tako da su svi koji žele mogli prisustvovati svim okruglim stolovima i postavljati pitanja te saznati koji su kriteriji bili presudni (iako su od ranije poznati jer su objavljeni na stranici AZOO-a).

Radovi učenika bili su izuzetne kvalitete i drago nam je da se učenici žele okušati u novinarskom izričaju.

Lidrano je prekrasna mogućnost da učenici izraze svoju kreativnost izvan učionica, da se upoznaju i podruže te dobiju povratnu informaciju o mogućnostima vlastita napretka. Sve ovo omogućili su izuzetni domaćini i ove godine.

Zahvaljujemo OŠ Glina na ugodnom i korisnom danu!

Članovi Povjerenstva za samostalne novinarske radove: Ljerka Iharoš, Marija Lenić, Ljubica Rašo Belši, Marijana Zabrešćak, Damir Ducić, Ivona Nemeth Novak.